El Mijon o Miłion l'è un libro sagistico e biografico che ze stà scrito dal mercante venesian Marco Polo, indove ch'el conta del so viajo in Cina , e de łe robe che el gà visto e de łe storie che el gà sentìo dir durante sto viajo. El xe stà meso par iscrito inte na prexón genovexa da un frate de nome Rustichello da Pixa, con Marco Polo che ghe detava, doparando el franco-vèneto col titoło de ; dopo de lora l'è stà tradoto anca in latìn e in altre łéngue europee, e l'è deventà subito un suceso leterario del'epoca. Purtropo parò el manoscrito originałe l'è ndà perdù, e cuei copiè dal'original o tradoti che n'è restà, de frecuente i dixe uno na roba e uno n'altra, cosita no se capise mia ben come che la fuxe ła version original. El nome Miłion, forse, el vien dal soranome con cui ła jera conosùa ła fameja dei Polo a Venesia, probabilmente parché un só antenato se ciamava Emilione.